CELEX: 62017CN0236
Language: sk
Date: 2017-05-08 00:00:00
Title: Vec C-236/17 P: Odvolanie podané 8. mája 2017: Canadian Solar Emea GmbH, Canadian Solar Manufacturing (Changshu), Inc., Canadian Solar Manufacturing (Luoyang), Inc., Csi Cells Co. Ltd, Csi Solar Power (China), Inc. proti rozsudku Všeobecného súdu (piata komora) z 28. februára 2017 vo veci T-162/14, Canadian Solar Emea GmbH a i./Rada

24.7.2017   
            
            
               SK
            
            
               Úradný vestník Európskej únie
            
            
               C 239/27
            
         Odvolanie podané 8. mája 2017: Canadian Solar Emea GmbH, Canadian Solar Manufacturing (Changshu), Inc., Canadian Solar Manufacturing (Luoyang), Inc., Csi Cells Co. Ltd, Csi Solar Power (China), Inc. proti rozsudku Všeobecného súdu (piata komora) z 28. februára 2017 vo veci T-162/14, Canadian Solar Emea GmbH a i./Rada
   (Vec C-236/17 P)
   (2017/C 239/34)
   Jazyk konania: angličtina
   
      Účastníci konania
   
   
      Odvolateľky: Canadian Solar Emea GmbH, Canadian Solar Manufacturing (Changshu), Inc., Canadian Solar Manufacturing (Luoyang), Inc., Csi Cells Co. Ltd, Csi Solar Power (China), Inc. (v zastúpení: J. Bourgeois, avocat, S. De Knop, advocaat, M. Meulenbelt, advocaat, A. Willems, avocat)
   
      Ďalší účastníci konania: Rada Európskej únie, Európska komisia
   
      Návrhy odvolateliek
   
   Odvolateľky navrhujú, aby Všeobecný súd:
   
               —
            
            
               zrušil rozsudok Všeobecného súdu vo veci T-162/14,
            
         
               —
            
            
               vyhovel žalobe podanej v prvostupňovom konaní a zrušil napadnuté nariadenie v rozsahu, v akom sa týka odvolateliek,
            
         
               —
            
            
               uložil odporcovi povinnosť znášať svoje vlastné trovy konania a nahradiť trovy konania odvolateliek v prvostupňovom aj odvolacom konaní,
            
         
               —
            
            
               uložil akýmkoľvek ďalším účastníkom konania povinnosť znášať svoje vlastné trovy konania,
            
         alternatívne
   
               —
            
            
               zrušil rozsudok Všeobecného súdu vo veci T-162/14,
            
         
               —
            
            
               vrátil vec Všeobecnému súdu na ďalšie konanie a rozhodnutie,
            
         
               —
            
            
               rozhodol, že o trovách prvostupňového aj odvolacieho konania sa rozhodne v konečnom rozsudku Všeobecného súdu,
            
         
               —
            
            
               uložil akýmkoľvek ďalším účastníkom konania povinnosť znášať svoje vlastné trovy konania.
            
         
      Odvolacie dôvody a hlavné tvrdenia
   
   
               1.
            
            
               Všeobecný súd vychádzal z nesprávneho právneho posúdenia, keď vyžadoval, aby odvolateľky preukázali právny záujem v súvislosti s prvým a druhým žalobným dôvodom; v každom prípade Všeobecný súd pochybil pri kvalifikácii skutkového stavu, keďže odvolateľky mali takýto právny záujem.
            
         
               2.
            
            
               Všeobecný súd vychádzal z nesprávneho právneho posúdenia, keď vyžadoval, aby odvolateľky preukázali právny záujem v súvislosti s tretím žalobným dôvodom; Všeobecný súd pochybil pri výklade článku 2 ods. 7 písm. a) nariadenia č. 1225/2009 (ďalej len „základné nariadenie“) (1).
            
         
               3.
            
            
               Všeobecný súd pochybil, keď rozhodol, že na prejednávané antidumpingové vyšetrovanie (2) sa vzťahuje nariadenie č. 1168/2012; Všeobecný súd vychádzal z nesprávneho právneho posúdenia, keď rozhodol, že skutočnosť, že Komisia nerozhodla o žiadosti odvolateliek o trhovohospodárke zaobchádzanie, nemá za následok neplatnosť napadnutého nariadenia.
            
         
               4.
            
            
               Všeobecný súd vychádzal z nesprávneho právneho posúdenia, keď umožnil inštitúciám, aby stanovili antidumpingové clo vo výške zodpovedajúcej ujme spôsobenej inými okolnosťami než dovozy poznačené dumpingom; Všeobecný súd vychádzal z nesprávneho právneho posúdenia, keď neoprávnene preniesol dôkazné bremeno.
            
         
      (1)  Nariadenie Rady (ES) č. 1225/2009 z 30. novembra 2009, o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. EÚ L 343, 2009, s. 51). Článok 2 ods. 7 písm. a) základného nariadenia bol nahradený v rovnakom znení článkom 2 ods. 7 písm. a) nariadenia Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (Ú. v. EÚ L 176, 2016, s. 21).
   
      (2)  Nariadenie Európskeho parlamentu a Rady (EÚ) č. 1168/2012 z 12. decembra 2012, ktorým sa mení a dopĺňa nariadenie Rady (ES) č. 1225/2009 (Ú. v. EÚ L 344, 2012, s. 1).